CELEX: 62014TN0164
Language: el
Date: 2014-03-07 00:00:00
Title: Υπόθεση T-164/14: Αγωγή της 7ης Μαρτίου 2014 — Calberson GE κατά Επιτροπής

16.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/32
            
         Αγωγή της 7ης Μαρτίου 2014 — Calberson GE κατά Επιτροπής
   (Υπόθεση T-164/14)
   2014/C 184/54
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Calberson GE (Villeneuve-la-Garenne, Γαλλία) (εκπρόσωποι: T. Gallois και E. Dereviankine, δικηγόροι)
   
      Εναγομένη: Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει την Ευρωπαϊκή Επιτροπή να της καταβάλει τα ακόλουθα ποσά:
               
                           —
                        
                        
                           τις χρηματοδοτικές δαπάνες στις οποίες υποβλήθηκε λόγω της καθυστερημένης αποδεσμεύσεως των εγγυήσεων προμήθειας, ύψους 7 691,60 ευρώ, συμπεριλαμβανομένου παντός φόρου,
                        
                     
                           —
                        
                        
                           τόκους υπερημερίας για το χρονικό διάστημα μεταξύ της λήξεως των εγγυήσεων μεταφοράς και του χρόνου πραγματικής καταβολής τους, ύψους 81 817,25 ευρώ, χωρίς φόρους και 6 344,17 δολάρια Η.Π.Α.
                        
                     
                           —
                        
                        
                           «τόκους υπερημερίας επί τόκων υπερημερίας», ανερχόμενους σε 2% ανά μήνα καθυστερήσεως καταβολής των ως άνω τόκων υπερημερίας (ύψους 81 817,25 ευρώ, χωρίς φόρους και 6 344,17 δολάρια Η.Π.Α.)
                        
                     
                           —
                        
                        
                           υπόλοιπο τιμολογίου μεταφοράς: 17 400 ευρώ, συμπεριλαμβανομένου παντός φόρου
                        
                     
                           —
                        
                        
                           διαφορισμό συναλλαγματικών ισοτιμιών, ύψους 30 580,41 ευρώ, συμπεριλαμβανομένου παντός φόρου
                        
                     
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Η ενάγουσα είναι, δυνάμει των κανονισμών 111/1999 (1) και 1799/1999 (2), ανάδοχος συμβάσεως σχετικά με τη μεταφορά βοείου κρέατος στη Ρωσική Oμοσπονδία στο πλαίσιο του προγράμματος εφοδιασμού του εν λόγω κράτους με αγροτικά προϊόντα.
   Κατόπιν της αποφάσεως του Δικαστηρίου της Ευρωπαϊκής Ένωσης της 17ης Ιανουαρίου 2013, C-623/11, Geodis Calberson GE, με την οποία αναγνωρίστηκε η αρμοδιότητα του δικαστή της Ένωσης να επιλαμβάνεται αιτημάτων αποκαταστάσεως ζημίας προκύπτουσας λόγω πταίσματος του εθνικού οργανισμού παρεμβάσεως, η προσφεύγουσα ζητεί αποκατάσταση της ζημίας που ισχυρίζεται ότι υπέστη στο πλαίσιο της εκτελέσεως της ως άνω συμβάσεως.
   Η προσφεύγουσα υποστηρίζει ότι ο εθνικός οργανισμός παρεμβάσεως, η FranceAgriMer, υπέπεσε σε πταίσματα, ήτοι, i) την καθυστερημένη αποδέσμευση των εγγυήσεως ορθής εκτελέσεως της συμβάσεως που είχαν συσταθεί από την προσφεύγουσα, ii) την καθυστερημένη πληρωμή μη αμφισβητούμενων τιμολογίων, iii) την παράλειψη πληρωμής ορισμένων μη αμφισβητούμενων τιμολογίων και iv) την πληρωμή ορισμένων τιμολογίων σε νόμισμα διαφορετικό από το οριζόμενο στη σύμβαση, γεγονός το οποίο είχε ως συνέπεια τη ζημία της προσφεύγουσας.
   
      (1)  Κανονισμός (ΕΚ) αριθ. 111/1999 της Επιτροπής, της 18ης Ιανουαρίου 1999, για τη θέσπιση των γενικών λεπτομερειών εφαρμογής του κανονισμού (ΕΚ) αριθ. 2802/98 του Συμβουλίου σχετικά με την εφαρμογή ενός προγράμματος εφοδιασμού της Ρωσικής Ομοσπονδίας σε γεωργικά προϊόντα (ΕΕ L 14, σ. 3).
   
      (2)  Κανονισμός (ΕΚ) αριθ. 1799/1999 της Επιτροπής, της 16ης Αυγούστου 1999, σχετικά με την προμήθεια βοείου κρέατος στη Ρωσία (ΕΕ L 217, σ. 20).